Narew

Narew (liett. Naura, valkoven. Нараў, Narau, ven. Нарев, Narev) on Veikselin sivujoki, joka virtaa Valko-Venäjän länsiosassa ja Koillis-Puolassa. Joki saa alkunsa Belavežskajan suo- ja metsäalueilta Brestin ja Hrodnan alueiden rajaseudulta Valko-Venäjällä. Joen soisia latvavesiä on aiemmin ojitettu tai kanavavoitu, joten nykyinen alkupiste on osaksi sopimuskysymys (suuntaa antava piste 52°45′28″N, 24°21′50″E, korkeus noin 157 metriä merenpinnasta). Narewin pääuoman pituudeksi ilmoitetaan 484 km, mistä 36 km kilometriä sijaitsee Valko-Venäjän puolella ja loput 448 km Puolassa. Joki yhtyy Veikseliin Varsovan pohjoispuolella, jonka osana Nawevin vedet virtaavat edelleen Itämereen. Joen valuma-alue kattaa 75 175 km², mistä enemmistö (53 873 km²) sijaitsee Puolan puolella. Narewin pääuoman ja sen sivujokien varrella sijaitsee useita kansallispuistoja. Sivuhaara Biebrzalta alkava, Unescon maailmanperintöehdokkaana oleva Augustówin kanava on osa historiallisesti kiinnostavaa kanavayhteyttä Väinäjokeen (Daugava) osaksi Valko-Venäjän kautta. Lähteet Aiheesta muualla Kuvia tai muita tiedostoja aiheesta Narew Wikimedia Commonsissa